**Oblike vzgojnih programov**

V vseh enotah vrtca pri OŠ Kungota v skladu z občinskim sklepom o določitvi cen vzgojno varstvenih programov vrtca na območju občine Kungota, sprejetega na 12. seji, dne 21. 12. 2016, izvajamo le celodnevni program. Celodnevni program traja od 6 - 9 ur in obsega vse dejavnosti, ki izhajajo iz dnevnega urnika in rutine.

**DEJAVNOSTI ZA OTROKE, KI NISO VKLJUČENI V VRTEC**

Za otroke, ki niso vključeni v vrtec, organiziramo različne dejavnosti.

**INTEGRACIJA OTROK S POSEBNIMI POTREBAMI**

Zavedamo se, da učinkovita integracija otrok s posebnimi potrebami v vrtcu pripomore k učinkoviti integraciji teh otrok v šoli. Vključenost in pripadnost socialni skupini prispeva k občutku sprejetosti, povezanosti, k občutku varnosti in enakopravnosti omejenih otrok, zato jim namenjamo posebno pozornost in jim nudimo strokovno pomoč.

Vzgoja in izobraževanje otrok s posebnimi potrebami v vrtcu poteka po programu za predšolske otroke s prilagojenim izvajanjem in dodatno strokovno pomočjo. V program so vključeni otroci, ki imajo veljavno odločbo o usmeritvi  Zavoda Republike Slovenije za šolstvo. Otroci s posebnimi potrebami so vključeni v skupine in imajo dodatno strokovno pomoč ter prilagoditve, ki so navedene v odločbi o usmeritvi.